b'\n_START_ARTICLE_\nPinto\n_START_PARAGRAPH_\nPinto, pleme ameri\xc4\x8dkih Indijanaca iz grupe Carrizo, porodica Comecrudan, nastanjeno sredinom 18. stolje\xc4\x87a preko sjevernog Tamaulipasa i susjednog ju\xc5\xbenog Teksasa. Godine 1749. jedna grupa je uo\xc4\x8dena kod San Fernanda u Tamaulipasu, a ostali su \xc5\xbeivjeli na obje strane Rio Grande, dijelom u sektoru poznatom kao Reynosa-McAllen. Godine 1757. imaju selo na jugu okruga Hidalgo u Teksasu. Neke obitelji Pinto Indijanaca dolaze na misije San Fernando i Nuevo Santander u sjevernom Tamaulipasu. U kasnijim vremenima \xc5\xbeive blizu Lareda du\xc5\xbe Rio Grande, a njihovih potomaka odr\xc5\xbealo se blizu Reynose sve do 1900.'